钦定古今图书集成/明伦汇编/闺媛典/第067卷 > 叶其瑞妻王氏
## 钦定古今图书集成/明伦汇编/闺媛典/第067卷 > 叶其瑞妻王氏

按：《明外史列女传》：“王氏，东莞叶其瑞妻。其瑞贫，操舟
往来邻境，一月一归。妇纺绩易食。万历二十四年，岭
南大饥，民多鬻妻子。其瑞将鬻妇博罗民家。券成，载
其人俱来，入门，见氏羸甚，问之，不𫗴粥数日矣。其瑞
泣语之故，且示之金，妇笑而许之。及舟发宝潭，跃入
潭中死，两岸观者如堵，皆谓水迅，尸流无所底。其瑞”
至，从上流哭数声，尸忽涌出。去所投处。已逆流数十
步矣。